प्रभु यीशु जन्मे, छाई खुशियां
आकर्षकरोशनी, गुब्बारों झांकियों से सजे गिरिजाघरों में गुरुवार देर रात्रि को विशेष प्रार्थना सभाएं हुई। रात 12 बजे प्रभु यीशु के जन्म के समय घंटी बजाई और लोगों ने एक-दूसरे की क्रिसमस की बधाई दी। केक काटा गया। फादर पादरी ने यीशु का संदेश पढ़कर सुनाया क्रिसमस की बधाई दी। शुक्रवार सुबह चर्चों में विशेष प्रार्थना सभाएं होंगी।
क्रिसमस के उपलक्ष्य में मन्नी का बड़ रोड स्थित सेंट एंड्रयूज चर्च में क्रिसमस ट्री सजाया और प्रभु यीशु के जन्म की झांकी सजाई गई। शाम को सांता क्लॉज ने बच्चों को उपहार बांटे। कार्यक्रम में शामिल होने आए लोगों ने वहां मोमबत्ती जलाई। रात 12 बजे प्रभु यीशु के जन्म पर घंटी बजाई गई और लोगों ने एक दूसरे को क्रिसमस की बधाई दी। इस मौके पर पादरी राजेश मेकवान ने प्रार्थना कराई। प्रभु यीशु के जन्म का संदेश और उपदेशों को बताया। कार्यक्रम में आए लोगों ने राजा यीशु आया राजा यीशु आया शैतान को जीतने के लिए... सहित अन्य गीत गाए। चर्च के फादर ने बताया शुक्रवार सुबह 9.30 बजे विशेष प्रार्थना सभा होगी और केक काटा जाएगा। इधर, केडलगंज स्थित होली फैमिली चर्च में देर रात हुई प्रार्थना सभा हुई। फादर पॉल ने प्रार्थना कराई और कार्यक्रम में उपस्थित लोगों ने प्रभु यीशु के जन्म के समय गीत गाए। फादर किशोर ने क्रिसमस पर संदेश में कहा कि प्रभु यीशु इस धरा पर मानव मुक्ति के लिए आए हैं। वे शांति का संदेश लेकर आए हैं। हमें दयालुता के रहस्य पर मनन और चिंतन करना चाहिए। दयालुता आनंद शांति और प्रेम का झरना है। हमारी मुक्ति उसी पर निर्भर है। दयालुता शब्द पवित्र त्रित्व के रहस्य को प्रकट करता है। दयालुता अंतिम और श्रेष्ठ कार्य है जिसके द्वारा ईश्वर हमसे मिलने आता है। दयालुता का एक मूलभूत नियम है, जो प्रत्येक व्यक्ति के हृदय में विद्यमान है। प्रभुयीशु के जन्म पर चर्च में घंटी बजाई गई और केक काटा गया। शाम से लोग चर्च पहुंचना शुरू हो गए और मोमबत्ती जलाई। इस दौरान चर्च में उत्सव का माहौल था। चर्च में लाइटिंग की गई। चर्च को स्टार, गुब्बारों झंडियों से सजाया गया। चर्च में विशेष रूप से चरणी की झांकी सजाई गई है। फादर किशोर ने बताया कि शुक्रवार सुबह 8.30 बजे प्रार्थना सभा का आयोजन होगा।
अलवर.किडजी प्ले स्कूल में आयोजित कार्यक्रम के दौरान प्रस्तुति देते बच्चे।
किडजी प्ले स्कूल नेशनल एकेडमी की ओर से क्रिसमस डे मनाया गया। इस अवसर पर जुलूस निकाला गया। साथ ही गेम्स सांस्कृतिक कार्यक्रम का आयोजन हुआ। किडजी प्ले स्कूल की ओर से होटल स्वरूप विलास में क्रिसमस कार्निवाल का आयोजन हुआ, जिसमें विभिन्न प्रकार के गेम्स स्टॉल लगाई। इस अवसर पर टैलेंट शो का भी आयोजन हुआ, जिसमें अभिभावकों ने अपनी प्रतिभा का प्रदर्शन किया। इस कार्निवाल में स्कूल निदेशक राजन झिरीवाल, कॉर्डिनेटर हिना उस्मानी, माउंट लिटेरा जी स्कूल की प्रिंसीपल डॉ. सरिता सिंह उपास्थित थी। इधर, नेशनल एकेडमी स्कूल के विद्यार्थियों की ओर से अपनाघर शालीमार में फाउंटेन पार्क में कार्निवाल निकाला गया और सांस्कृतिक कार्यक्रम का आयोजन हुआ। इस अवसर पर केक भी काटा गया। सांता क्लॉज बने बच्चों ने विद्यार्थियों और कॉलोनी के बच्चों को उपहार बांटे। प्रिसिंपल रेखा यादव ने कार्यक्रम में उपस्थित लोगों को क्रिसमस की बधाई दी। इस मौके पर मुख्य रूप से अपनाघर शालीमार के निदेशक अशोक सैनी, अशोक खोसला, नानक राठौड़ उपस्थित थे।
अलवर. क्रिसमस के उपलक्ष्य में सेंट एंड्रयूज चर्च में मोमबत्ती जलाते लोग।
अलवर. गुरुवार को जिलेभर ंमें क्रिसमस के मौके पर कार्यक्रम हुए। शहर के केडल गंज स्थित होली फैमिली चर्च में सजी चरणी की झांकी।
hin_Deva hin_Deva hin_Deva hin_Deva hin_Deva bho_Deva awa_Deva